《由张公后洞出前洞一首》
明代·王世贞

冥搜出天巧，遐尚穷真域。猿饮迫相辅，鸟伸骇所获。

金膏时自闪，琼乳静还滴。窥天一线杳，察坠千鳞坼。

云烹丹灶温，芝耕石田瘠。信足如已穷，俯身忽中辟。

浴日万象开，琉璃成五色。芙蕖冠瑶柱，玫块填萝席。

缔搆疑化城，阴森恐蛟宅。张公何为者，自言得灵液。

千载垂空名，其人郁为腊。摄衣云霞颠，矫首三叹息。

作者简介：王世贞（1526年－1590年）字元美，号凤洲，又号弇州山人，汉族，太仓（今江苏太仓）人，明代文学家、史学家。“后七子”领袖之一。官刑部主事，累官刑部尚书，移疾归，卒赠太子少保。好为古诗文，始于李攀龙主文盟，攀龙死，独主文坛二十年。有《弇山堂别集》、《嘉靖以来首辅传》、《觚不觚录》、《弇州山人四部稿》等。